b'\n_START_ARTICLE_\nStatens Bankinvesteringsfond\n_START_PARAGRAPH_\nStatens Bankinvesteringsfond, opprettet ved lov av 29. november 1991, hadde som form\xc3\xa5l \xc3\xa5 yte ansvarlig kapital til norske forretningsbanker og sparebanker med utgangspunkt i forretningsmessige vurderinger. I 2004 besluttet Stortinget at Statens Bankinvesteringsfond skulle avvikles, og at fondets kapital ved avvikling skulle overf\xc3\xb8res over til statskassen._NEWLINE_I henhold til dette ble statens aksjer i DnB NOR ASA overf\xc3\xb8rt fra Statens Bankinvesteringsfond til N\xc3\xa6rings- og handelsdepartementets forvaltning pr. 30. mars 2004 etter at N\xc3\xa6rings- og handelsdepartementet hadde f\xc3\xa5tt konsesjon etter finansieringsvirksomhetsloven til \xc3\xa5 eie inntil 34\xc2\xa0% av aksjene i DnB NOR ASA. Fondet ble avviklet formelt i l\xc3\xb8pet av 2004.'